02/06/2011 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Número de expediente: IN627A 2008/9-0

Resolución de 25 de abril de 2011, da Dirección Xeral de Industria, Enerxía e Minas, pola que se somete a información pública o proxecto de autorización administrativa e a súa addenda I da rede de distribución de gas natural no termo municipal de Cedeira (A Coruña), promovido pola empresa Gas Galicia SDG, S. A. (expediente IN627A 2008/9-0) Con respecto á autorización para a distribución de gas natural canalizado no termo municipal de Cedeira (A Coruña), e ante as solicitudes presentadas en concorrencia por dúas empresas (Gas Galicia SDG, S. A. e Endesa Gas Distribución, S. A. U.), a Dirección Xeral de Industria, Enerxía e Minas resolveu, con data 15 de novembro de 2010, o trámite de competencia a favor de Gas Galicia SDG, S. A., o que implica continuar coa tramitación do procedemento de autorización administrativa unicamente con esta empresa. Polo tanto, e para os efectos previstos no artigo 73 da Lei 34/1998, do 7 de outubro, do sector de hidrocarburos, no artigo 78 do Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, e no artigo 1 do Decreto 62/2010, do 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP), sométese a información pública o seguinte proxecto de autorización administrativa e a súa addenda I: PETICIONARIO: Gas Galicia SDG S. A., con CIF A-15383284 e con enderezo para os efectos de notificación na rúa Lisboa, s/n, edificio Área Central, local 31-HIJ, 15707 - Santiago de Compostela (A Coruña). OBXECTO DA PETICIÓN: autorización administrativa da rede de distribución de gas natural no termo municipal de Cedeira (A Coruña), de conformidade co proxecto e coa súa addenda I presentados para o efecto. DESCRICIÓN DAS INSTALACIÓNS: A subministración de gas natural proxéctase a través dunha planta de GNL (gas natural licuado) situada no Parque Empresarial Trabe, dende a que partirá a rede de distribución cara ao núcleo urbano de Cedeira e aos parques empresariais de Trabe e da Xunqueira. A rede de distribución está formada por unha rede básica de distribución, con rango de presión 2<MOP (presión máxima de operación) ≤5 bar, e unha rede secundaria de distribución, con rangos de presión 2<MOP≤5 bar e 0,1<MOP≤2 bar. Da rede básica de distribución partirán outras redes de menor diámetro (menor de 160 mm) cara aos distintos puntos de consumo. Esta rede deséñase en polietileno de alta densidade PE 100 SDR 17,6 de diámetro variable de DN200 a DN63, segundo necesidades. A lonxitude prevista para a rede é de 16.069,21 m, dos cales 5.422,73 m corresponden á rede básica e 10.646,48 á rede secundaria. TERMO MUNICIPAL: A solicitude de autorización administrativa afecta ao termo municipal de Cedeira, na provincia da Coruña. ORZAMENTO: oitocentos noventa e sete mil setecentos setenta e oito euros con oitenta e tres céntimos (897.778,83 €). O que se fai público para coñecemento xeral e para que todas aquelas persoas naturais ou xurídicas, que se consideren prexudicadas nos seus dereitos, poidan presentar as súas alegacións no prazo de 20 días a partir da data de publicación deste anuncio, podendo examinar o proxecto de autorización administrativa e a súa addenda I na Dirección Xeral de Industria, Enerxía e Minas, edificio administrativo San Caetano, 15781 - Santiago de Compostela, así como no Departamento Territorial da Coruña da Consellería de Economía e Industria, Edificio Administrativo Monelos, praza Luís Seoane, 1.° e 2.° andar, 15008 - A Coruña. O director xeral de Industria, Enerxía e Minas Ricardo Joel Boustani Garcia Prieto